“ธปท.” ไม่ห่วง กระแสม็อบชวนแห่ถอนเงิน-ปิดบัญชีแบงก์ ยันสภาพคล่องเพียงพอรับมือ
“ธปท.” ไม่ห่วง กระแสม็อบชวนแห่ถอนเงิน-ปิดบัญชีแบงก์ ยันสภาพคล่องเพียงพอรับมือ
“ธปท.” ไม่ห่วง กระแสม็อบชวนแห่ถอนเงิน-ปิดบัญชีแบงก์ ยันสภาพคล่องเพียงพอรับมือ
21 ก.ย. 2563

นายธาริฑธิ์ ปั้นเปี่ยมรัษฎ์ ผู้อำนวยการอาวุโส ฝ่ายตรวจสอบและวิเคราะห์ความเสี่ยงสถาบันการเงิน ธนาคารแห่งประเทศไทย (ธปท.) กล่าวถึงกรณีมีการเรียกร้องให้ถอนเงินจากสถาบันการเงินแห่งหนึ่งว่า ธปท. ไม่เป็นห่วงระบบธนาคารพาณิชย์ เนื่องจากในปัจจุบันมีการดำรงสินทรัพย์สภาพคล่องเพื่อรองรับสถานการณ์สภาพคล่องที่มีความรุนแรง (LCR) มากกว่า 1 เท่า ซึ่งถือว่าสภาพคล่องยังอยู่ในระดับสูง
ทั้งนี้ ธปท. ได้คุยกับสถาบันการเงิน และธนาคารพาณิชย์ทั้งหมดแล้ว เพื่อติดตามสถานการณ์อย่างใกล้ชิด
 “เงินต้องมีที่ไป การถอนเงินจากธนาคารหนึ่งก็ต้องไปอีกธนาคารหนึ่ง ระบบสถาบันการเงิน ธนาคารพาณิชย์ไทย จึงไม่น่าเป็นห่วง” นายธาริฑธิ์ กล่าว